
RENDALEN  KOMMUNE

Ordfører

Leder for kommunalt fellingslag

 
 

Deres ref:
Vår ref:
Saksbehandler:
Arkiv:
Dato:

 
01/00175-34
Synnøve Grøndal,  tlf:  62468500
K47 
17.09.01

Iverksettelse av betinga fellingstillatelse på 2 stk. ulv i Rendalen kommune (f.o.m. 16.09.01 kl. 12.00 t.o.m. 24.09.01 kl. 00.00)

Det vises til brev av 30.05.2001 fra Direktoratet for Naturforvaltning ang. betinga fellings-tillatelser på jerv, bjørn og ulv 2001/2002.  I henhold til denne tillatelsen gis Rendalen kommune myndighet til å forvalte betinga fellingstillatelse på 4 ulv, i tidsrommet 01.06.2001 – 30.10.2001, innenfor Rendalen kommune.  Det vises til brev om betinga fellingstillatelse når det gjelder de vilkår som er tilknyttet denne ved en evt. iverksettelse. 

Som en følge av de hjemler som tillatelsen er gitt ut fra, jfr.  Lov 29. mai 1981 nr. 38 om viltet (viltloven) §12, jfr. Forskrift 30. juni 2000 nr. 656 om forvaltning av bjørn, ulv og gaupe (forvaltningsloven) § 3, jfr. §2 , er det i viltloven § 12 gjort endringer som innebærer at det kan iverksettes felling for å forhindre skade på bufe eller tamrein, uten at det er krav om at skade faktisk har skjedd.

På bakgrunn av de ovennevnte hjemler og vilkår knyttet til de betinga fellingstillatelsene, iverksetter Rendalen kommune betinga fellingstillatelse i området Unset – Elvål – Midtskogen den 16.09.01. Fellingstillatelsen er gitt på bakgrunn av ulvangrep mot sau på innmarksbeiter på Unset den 15.09. og 16.09. 01 i to ulike sauebesetninger. Dette følger de retningslinjer som gjelder i den betinga fellingstillatelsen kommunen har fått.

Tillatelsen til evt. å felle ulv er gitt leder av det kommunale jaktlaget, som tildeles det administrative ansvaret for denne tillatelsen. Denne gis myndighet til evt. å ta med seg flere personer, og gis ansvaret for at disse personene, i henhold til vilkårenes punkt 3,  har de nødvendige forutsetninger for at vilkårene følges. Leder for det kommunale jaktlaget gis også ansvaret for at evt. personer som blir med i ”fellingslaget”, i henhold til vilkårenes punkt 10, er kjent med innholdet i betinga fellingstillatelse, samt de generelle bestemmelser i viltlov og forvaltningslov.

Ved en evt. felling skal kommunens ledelse straks varsles.

Fellingstillatelsen avgrenses i tidsrommet f.o.m. 16.09.2001 kl .12.00 t.o.m. 24.09.2001 kl 00.00 (24.00).  I henhold til vilkårenes punkt 2 er tillatelsen avgrenset til å gjelde innenfor oppmerket område på vedlagte kart.  Om nødvendig kan denne tillatelsen utvides i tid og rom.

Dette vedtaket kan påklages til Direktoratet for Naturforvaltning innen 3 uker, jfr. forvaltningsloven § 28 og 29. En evt. klage sendes via Rendalen kommune, jfr. forvaltningsloven § 32.

For Rendalen kommune

Erling Myhre 

ordfører

Vedlegg:

· Kart.

Kopi m/vedlegg:

-   Fylkesmannen i Hedmark

-   Direktoratet for Naturforvaltning

-   Kommunestyret som referat.    

Rådmannen
Telefon: 
62468500
Bankg.nr.:
1850.07.52013

Postboks 8 Bergset
Telefaks: 
62468501
Postg.nr.: 
08055429600

2485  RENDALEN
E-post: Postmottak@Rendalen.kommune.no
Org. nr.: 
940028515

